Adidas kompaniyasi dunyoda ilk bioparchalanuvchi krossovkalarini namoyish qildi. Model Futurecraft Biofabric nomini oldi. Bu haqida brend saytida ma’lum qilindi. Poyabzal Biosteel materialidan tayyorlangan bo‘lib, u chiqindisiz utilizatsiyani ta’minlaydi. Taxminlarga ko‘ra, krossovkalar 2017 yilda sotuvga chiqadi, hozircha ularning bahosiga doir ma’lumot berilmadi. Adidas kompaniyasiga 1948 yilda Germaniyada asos solingan. U sport kiyimlari va jihozlari ishlab chiqishga ixtisoslashgan. Bugungi kunda kompaniya Reebok, Y-3 va RBK &amp; CCM Hockey kompaniyalari mahsulotlari distribyutsiyasi bilan ham shug‘ullanadi. 2016 yilning noyabr oyi boshlarida kompaniya boshqa ekologik poyabzal modelini sotuvga chiqargan: okean chiqindilaridan ishlangan Parley for the Oceans krossovkalari. Uni ishlab chiqarishda plastik va qayta ishlangan poliestr qo‘llangan.